LIETUVOS RESPUBLIKOS VIDAUS REIKALŲ MINISTRAS

ĮSAKYMAS

DĖL EUROPOS SĄJUNGOS FINANSINĖS PARAMOS IR BENDROJO FINANSAVIMO LĖŠŲ, IŠMOKĖTŲ PROJEKTO NR. VP1-4.3-VRM-02-V-01-002 VYKDYTOJUI SVEIKATOS MOKYMO IR LIGŲ PREVENCIJOS CENTRUI, GRĄŽINTINŲ LĖŠŲ IŠIEŠKOJIMO NEBETĘSIMO

2016 m. rugpjūčio 12 d. Nr.1V-562

Vilnius

Vadovaudamasis Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“ (toliau – Taisyklės), 29.2 papunkčiu, ,2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklių, patvirtintų Lietuvos Respublikos finansų ministro 2010 m. birželio 4 d. įsakymu Nr. 1K–184 „Dėl 2007-2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklių patvirtinimo“, 14 punkto nuostatomis, taip pat atsižvelgdamas į Sveikatos mokymo ir ligų prevencijos centro (toliau – Projekto vykdytojas) 2016 m. birželio 30 d. raštu Nr. S-04-207 „Dėl projekto Nr. VP1-4.3-VRM-02-V-01-002 negrąžintos lėšų skolos“ ir Projekto vykdytojo 2016 m. liepos 12 d. raštu Nr. S-04-217 „Dėl informacijos patikslinimo ir papildymo dėl projekto Nr. VP1-4.3-VRM-02-V-01-002 finansinės paramos lėšų skolos Lietuvos Respublikos valstybės biudžeto lėšomis padengimo ir bendrojo finansavimo lėšų skolos nurašymo“ (toliau – raštas Nr. S-04-217) Lietuvos Respublikos vidaus reikalų ministerijai pateiktą informaciją, kuria pagrindžiamos priežastys, dėl kurių Projekto vykdytojas neturi galimybių grąžinti grąžintinų lėšų (toliau – skola), Lietuvos Respublikos vidaus reikalų ministerijai raštu Nr. S-04-217 pateiktą prašymą padengti finansinės paramos lėšų skolą Lietuvos Respublikos biudžeto lėšomis ir (arba) nurašyti bendrojo finansavimo ir kitų pagal teisės aktus ir (ar) paramos sutarties reikalaujamų grąžinti lėšų skolą, kuri atsirado Projekto vykdytojui sugrąžinus ne visą Lietuvos Respublikos vidaus reikalų ministerijos 2015 m. gegužės 5 d. sprendime Nr. G01 (toliau – sprendimas Nr. G01) nurodytą grąžintinų lėšų sumą:

1. N u s p r e n d ž i u nebetęsti Projekto vykdytojo skolos, atsiradusios Projekto vykdytojui sugrąžinus ne visą sprendime Nr. G01 nurodytą grąžintinų lėšų sumą – 8 506,10 EUR (aštuoni tūkstančiai penki šimtai šeši eurai 10 centų), iš kurių Europos Sąjungos finansinės paramos lėšos – 6 761,15 EUR (šeši tūkstančiai septyni šimtai šešiasdešimt vienas euras 15 ct) ir bendrojo finansavimo lėšos – 1 744,95 EUR (vienas tūkstantis septyni šimtai keturiasdešimt keturi eurai 95 ct), išieškojimo iš Projekto vykdytojo.

2. Šis įsakymas per vieną mėnesį gali būti skundžiamas Vyriausiajai administracinių ginčų komisijai arba Vilniaus apygardos administraciniam teismui Lietuvos Respublikos administracinių bylų teisenos įstatymo nustatyta tvarka.

Vidaus reikalų ministras	Tomas Žilinskas